Ügyszám: ……………………….

**HASZONKÖLCSÖN SZERZŐDÉS**

Amely létrejött egyrészről **Pécs Megyei Jogú Város Önkormányzata Kisgyermek Szociális** Intézmények (székhelye: 7622 Pécs, Varga Damján u. 22., képviseli: Kaurek Csilla igazgató, adószám: …………….), mint **kölcsönadó** (továbbiakban: kölcsönadó),

másrészről **Pécsi Többcélú Agglomerációs Társulás** (székhely: 7621 Pécs, Széchenyi tér 1., adószám: 15587086-1-02, képviseli: Pfeffer József elnök),mint **kölcsönvevő** (továbbiakban: kölcsönvevő) között, az alulírott napon és helyen, az alábbi feltételek szerint:

1./ Pécs Megyei Jogú Város Önkormányzata kizárólagos tulajdonát képezi a Pécs, Németh László utca 6/b. sz. alatti ……………. hrsz-ú épület, mely az általa fenntartott Kisgyermek Szociális Intézmények (7622 Pécs, Varga Damján u. 22.) Alapító Okiratában rögzített telephelyként szerepel, ezért l **Pécs Megyei Jogú Város Önkormányzata Közgyűlésének *az Önkormányzat vagyonával kapcsolatos tulajdonosi jogok gyakorlásának szabályairól szóló 11/2012. (II.24.) önkormányzati rendelete* (továbbiakban: Vagyonrendelet) 14. § (3) bekezdése szerint a használat jogánál fogva jogosult az alapító okiratban rá bízott vagyon hasznosítására.**

**A Vagyonrendelet 14. § (8) bekezdése szerint: *„Az intézmény használatában lévő ingatlan, ingatlanrész egy éven túli, vagy egy évet meg nem haladó időtartamú, de egyéb tulajdonosi részjogosítvány gyakorlását biztosító, és a határozatlan időre történő bérbe-, használatba adásához***

1. ***öt évet meg nem haladó időtartam esetén, ha az éves bérleti díj összege a tízmillió forintot nem haladja meg a Polgármester,***
2. ***öt évet meg nem haladó időtartam esetén, ha az éves bérleti díj összege az ötvenmillió forintot nem haladja meg, a Pénzügyi és Gazdasági Bizottság,***
3. ***minden egyéb esetben a Közgyűlés előzetes hozzájárulása szükséges.”***

**A vonatkozó jogszabályhely szerint tehát az ingatlanrész ingyenes használatba adása a Közgyűlés előzetes hozzájárulásával történhet.**

**Önkormányzati ingatlan ingyenes használatba adására a nemzeti vagyonról szóló 2011. évi CXCVI. törvény (Nvtv.), a Magyarország helyi önkormányzatairól szóló 2011. évi CLXXXIX. törvény (Mötv.) és a Vagyonrendelet rendelkezéseinek megtartásával kerülhet sor.**

**Az Nvtv. 11. § (13) bekezdése szerint: „Nemzeti vagyon ingyenesen kizárólag közfeladat ellátása céljából, a közfeladat ellátásához szükséges mértékben hasznosítható.”**

**A Vagyonrendelet 23. §-a szerint az önkormányzati vagyon ingyenes és kedvezményes átengedésével a Közgyűlés közfeladat ellátása céljából, a feladat ellátás mértékéig támogathat a Város érdekeit szolgáló tevékenységet ellátó szervezetet.**

**A kérelmező az Mötv. 13. § (1) bekezdése szerint meghatározott közfeladatot lát el a 8. pontban rögzített „gyermekjóléti szolgáltatások és ellátások” tevékenységet végez.**

2.) Kölcsönadó az 1.) pontban meghatározott ingatlan**……………m2 nagyságú részének (mely csoportszobát, öltözőt, gyermekmosdót, tárolóhelyiséget) foglal magában** ingyenes használatát biztosítja kölcsönvevő részére a hivatkozott önkormányzati rendelet értelmében közfeladat, a város érdekeit szolgáló gyermekjóléti feladat ellátása céljából. Kölcsönvevő az ingatlanrészben családi bölcsődét működtet. A kölcsönadó biztosítja továbbá a közfeladat ellátása érdekében az akadálymentes bejárat, a felnőtt/személyzeti mosdó és egy további …m2-es tárolóhelység ingyenes használatát, valamint elkerített udvarrész ingyenes használatát.

3./ A szerződő felek megállapodnak abban, hogy kölcsönadó az 2./ pontban meghatározott ingatlanrészt **2019. augusztus 1.** napjától a 2./ pontban meghatározott közcél megvalósításához kölcsönvevő további használatába adja **határozatlan időre.**

4./ A szerződő felek megállapítják, hogy az ingatlan rendeltetésszerű használata érdekében végzett felújítására, karbantartására, illetve szabványosítására kölcsönvevő saját költségén és felelősségére jogosult és köteles. A felek megállapodnak abban, hogy az elvégzett munkák ráfordításait kölcsönadótól sem jogalapnélküli gazdagodás, sem egyéb jogcímen nem követeli sem a jogviszony tartama alatt, sem a megszűnésekor.

5./ A felek megállapodnak abban, hogy az ingatlan üzemeltetésének és fenntartásának költségei a rendes gazdálkodás keretein belül kölcsönvevőt terhelik. Kölcsönvevő viseli mindazon költségeket – a szolgáltatók által kiállított számlák alapján – amelyek a jelen szerződés tárgyát képező ingatlannal kapcsolatban, egyébként a kölcsönadót terhelnék, beleértve a közös költség díját is. Jelen szerződés teljes időtartama alatt, e kötelezettségéért kölcsönvevő szavatol.

6./ Kölcsönvevő a használatba vett ingatlan használatát, üzemeltetését a saját felelősségére végzi, kizárólagosan felel minden kárért, melyet az ingatlan használata, működtetése és felújítása körében harmadik személynek vagy a kölcsönadónak okoz. A Kölcsönvevő vállalja, hogy az ilyen károk és költségek alól a kölcsönadót mentesíti. Kölcsönvevő köteles az ingatlan állagának megóvására. Ennek során köteles valamennyi vonatkozó jogszabályi előírást betartani, köteles különösen az üzemeltetéshez az illetékes hatóságoktól a szükséges engedélyeket beszerezni, továbbá a hatóságok által előírt munkálatokat elvégezni. Jelen okirat a szükséges hatósági engedélyeket, szakhatósági hozzájárulásokat semmilyen tekintetben nem pótolja, és nem mentesít azok beszerzésének kötelezettsége és felelőssége alól.

7./ Szerződő felek megállapodnak abban, hogy kölcsönvevő az ingatlant kizárólag a 2. pontban meghatározott célra használja, az ezzel kapcsolatban esetlegesen szükséges engedélyek megszerzése kölcsönvevő kizárólagos feladata és felelőssége.

8./ Kölcsönvevő kölcsönadóval az Nvtv. 10. § (2) és a 11. § (11) bekezdése szerinti, a nemzeti vagyonnal való gazdálkodásra vonatkozó ellenőrzés végrehajtása során együttműködni köteles.

9./ Kölcsönvevő az ingatlanrészt harmadik személy használatába, üzemeltetésébe nem adhatja. E rendelkezés megszegése esetén felelős mindazon kárért, amelyek e nélkül nem következtek volna be.

10./ Kölcsönadó jogosult szükség esetén a kötelező feladatai ellátása céljából, kölcsönvevővel előzetesen egyeztetett módon, ellenérték nélkül az ingatlan használatára, a rezsiköltségek megtérítésével. Minden év május 30 napjáig a megelőző év viszonylatában beszámolni köteles az ingatlanban folytatott tevékenységéről, az ott végzett felújításokról, állagmegóvási munkálatokról, valamint benyújtani köteles a Nemzeti Adó- és Vámhivatal 30 napnál nem régebben kiállított igazolását a köztartozás mentességről, a közüzemi szolgáltatók által kiállított igazolásokat az ingatlant terhelő közüzemi díjak díjtartozásairól illetve az éves beszámolót, mérleget, közhasznúsági jelentést.

11./ Kölcsönadót a felmondás joga a 3. pontban foglaltak figyelembevételével a Ptk. 6:359. § (4) bekezdése szerint, a 6:359. § (2) bekezdése szerinti határnapra illeti meg.

12./ Kölcsönadó jelen szerződést kártalanítás nélkül és azonnali hatállyal felmondhatja, amennyiben a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül az Nvtv. 3. § (1) bekezdés 1. pontja szerinti átlátható szervezetnek.

13./ Szerződő felek megállapodnak abban is, hogy a tárgyi ingatlan ingóságainak vagyonbiztonságáról a kölcsönvevő gondoskodik, az ezzel kapcsolatos költségek őt terhelik.

14./ Szerződő felek rögzítik, amennyiben jelen szerződés bármely okból megszűnik, kölcsönadó csereingatlant kölcsönvevőnek nem biztosít. Kölcsönvevő jelen szerződés aláírásával kifejezetten lemond arról, hogy a jogviszony bármely okból való megszűnése esetén az ingatlanra fordított költségei és az általa eszközölt beruházások értéke megtérítésére igény tartson.

15./ Felek megállapodnak abban, hogy kölcsönvevő által az ingatlanon esetlegesen végzendő építési engedélyköteles tevékenység engedélyeztetése során együttműködnek, ennek keretében, amennyiben a munkákhoz hozzá kíván járulni, kölcsönadó a tervek ismeretében kiállítja a szükséges tulajdonosi hozzájáruló nyilatkozatokat.

16./ A szerződő felek megállapodnak abban, hogy e szerződésből eredő vitáikat elsősorban egymás közötti tárgyalás útján, megegyezéssel törekednek rendezni. Ennek eredménytelensége esetére a felek – hatáskörtől függően – a Pécsi Járásbíróság vagy a Pécsi Törvényszék illetékességének vetik alá magukat.

17./ A felek megállapodnak abban, hogy a jelen szerződés csak közös megegyezéssel írásban módosítható. A jelen szerződésben nem szabályozott kérdésekben a Ptk. rendelkezéseit kell alkalmazni.

Szerződő felek a jelen szerződést közösen értelmezték és azt, mint akaratukkal mindenben egyezőt helybenhagyólag írták alá, 4 példányban.

Pécs, 2019. június „..”

……………..………………………………….. ……………….………………………… **Pécs Megyei Jogú Város Önkormányzata Pécsi Többcélú Agglomerációs**

 **Társulás**

 **kölcsönadó kölcsönvevő**

képviseli: Dr. Páva Zsolt polgármester képviseli: Pfeffer József elnök

…………………………

pénzügyi ellenjegyzés

………………………..

jegyzői ellenjegyzés

……………………….

szakmai ellenjegyzés